Α4-0043/95

Πρόταση κανονισμού του Συμβουλίου σχετικά με τη χορήγηση χρηματοδοτικής συνδρομής υπέρ της Πορτογαλίας για την εφαρμογή ειδικού προγράμματος εκσυγχρονισμού της βιομηχανίας κλωστοϋφαντουργικών προϊόντων - ειδών ένδυσης(CΟΜ(94)0562 - C4-0014/95 - 94/0280(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τίτλος

>Αρχικό κείμενο>

Πρόταση κανονισμού (ΕΚ) του Συμβουλίου σχετικά με τη χορήγηση χρηματοδοτικής συνδρομής υπέρ της Πορτογαλίας για την εφαρμογή ειδικού προγράμματος εκσυγχρονισμού της βιομηχανίας κλωστοϋφαντουργικών προϊόντων - ειδών ένδυσης[semigr ]

>Κείμενο μετά την ψηφοφορία στο ΕΚ>

Πρόταση κανονισμού (ΕΚ) του Συμβουλίου σχετικά με τη σύσταση προγράμματος για τον εκσυγχρονισμό της βιομηχανίας κλωστοϋφαντουργικών προϊόντων - ειδών ένδυσης στην Πορτογαλία[semigr ]

(Τροπολογία 2)

Αιτιολογική σκέψη -1 (νέα)

>Κείμενο μετά την ψηφοφορία στο ΕΚ>

ότι οι απαιτούμενες έκτακτες δράσεις για την προσαρμογή της πορτογαλικής κλωστοϋφαντουργικής βιομηχανίας στις νέες απαιτήσεις της διεθνούς κατάστασης πρέπει να εντάσσονται στη γενική δράση της Κοινότητας υπέρ της οικονομικής και κοινωνικής συνοχής,

(Τροπολογία 3)

Αιτιολογική σκέψη -1α (νέα)

>Κείμενο μετά την ψηφοφορία στο ΕΚ>

ότι η δράση της Κοινότητας υπέρ της οικονομικής και κοινωνικής συνοχής πρέπει να αναπτύσσεται τηρώντας τους κανόνες του ελεύθερου ανταγωνισμού, ότι το παρόν πρόγραμμα αποτελεί έκτακτο μέτρο και ότι, για το λόγο αυτό, οι κοινοτικές ενισχύσεις πρέπει να περιοριστούν στις απαραίτητες ενέργειες για την προσαρμογή της πορτογαλικής κλωστοϋφαντουργίας στις νέες απαιτήσεις της διεθνούς κατάστασης,

(Τροπολογία 4)

Πρώτη αιτιολογική σκέψη

>Αρχικό κείμενο>

ότι ένα σημαντικό τμήμα της βιομηχανίας κλωστοϋφαντουργικών προϊόντων - ειδών ένδυσης της Πορτογαλίας παρουσιάζει μεγάλες αδυναμίες μπροστά στις τρέχουσες ή προβλεπόμενες εξελίξεις του διεθνούς ανταγωνισμού, και ότι η σημασία του εν λόγω τομέα στο οικονομικό πλέγμα ορισμένων πορτογαλικών περιφερειών, κινδυνεύει να πλήξει την οικονομική και κοινωνική συνοχή της Κοινότητας[semigr ]

>Κείμενο μετά την ψηφοφορία στο ΕΚ>

ότι η βιομηχανία κλωστοϋφαντουργικών προϊόντων - ειδών ένδυσης της Πορτογαλίας, η οποία αντιπροσωπεύει το 1/3 της απασχόλησης και των εξαγωγών της πορτογαλικής βιομηχανίας, παρουσιάζει μεγάλες αδυναμίες μπροστά στην αύξηση του διεθνούς ανταγωνισμού που συνδέεται με τις συμφωνίες της GATT, και ότι οι συνέπειές τους στο σημαντικό αυτό τομέα στο οικονομικό πλέγμα ορισμένων πορτογαλικών περιφερειών, κινδυνεύουν να πλήξουν την οικονομική και κοινωνική συνοχή της Κοινότητας[semigr ]

(Τροπολογία 5)

Αιτιολογική σκέψη 1α (νέα)

>Κείμενο μετά την ψηφοφορία στο ΕΚ>

ότι το πρόγραμμα υπέρ της πορτογαλικής βιομηχανίας κλωστοϋφαντουργικών προϊόντων - ειδών ένδυσης πρέπει επίσης να εξυπηρετεί την επαγγελματική κατάρτιση, τον εκσυγχρονισμό των επιχειρήσεων, την προσαρμογή τους στην κοινοτική νομοθεσία που αφορά το περιβάλλον καθώς και στη χρηματοδοτική αρωγή και τη διαχείριση για την ποιοτική βελτίωση του παραγωγικού μηχανισμού[semigr ]

(Τροπολογία 6)

Δεύτερη αιτιολογική σκέψη

>Αρχικό κείμενο>

ότι στις 15 Δεκεμβρίου 1993 το Συμβούλιο ενέκρινε την πρόθεση της Επιτροπής να διαθέσει 400 εκατ. Ecu για τον εκσυγχρονισμό της πορτογαλικής βιομηχανίας κλωστοϋφαντουργικών προϊόντων - ειδών ένδυσης[semigr ]

>Κείμενο μετά την ψηφοφορία στο ΕΚ>

ότι το Συμβούλιο απεφάσισε, με πρόταση της Επιτροπής, στις 15 Δεκεμβρίου 1993, να εγκρίνει ειδικό πρόγραμμα ενίσχυσης ύψους 400 εκατ. Ecu για τον εκσυγχρονισμό της πορτογαλικής βιομηχανίας κλωστοϋφαντουργικών προϊόντων - ειδών ένδυσης[semigr ]

(Τροπολογία 7)

Τρίτη αιτιολογική σκέψη

>Αρχικό κείμενο>

ότι η Επιτροπή δημοσίευσε στην Επίσημη Εφημερίδα των Ευρωπαϊκών Κοινοτήτων την ανακοίνωση C/180/04 προς τα κράτη μέλη, σχετικά με τους προσανατολισμούς της πρωτοβουλίας που προορίζεται για τον εκσυγχρονισμό της πορτογαλικής βιομηχανίας κλωστοϋφαντουργικών προϊόντων - ειδών ένδυσης[semigr ]

>Κείμενο μετά την ψηφοφορία στο ΕΚ>

ότι η θέσπιση ειδικού προγράμματος εκσυγχρονισμού της πορτογαλλικής βιομηχανίας κλωστοϋφαντουργικών προϊόντων - ειδών ένδυσης θα συμβάλει στην ενίσχυση της οικονομικής και κοινωνικής συνοχής της Κοινότητας[semigr ]

>Αρχικό κείμενο>

(1) ΕΕ C 180 της 01.07.1994, σ. 15

(Τροπολογία 8)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

έχοντας υπόψη την παράγραφο 14 του ψηφίσματος του Ευρωπαϊκού Κοινοβουλίου της 3ης Μαΐου 1994 σχετικά με το σχέδιο ανακοίνωσης της Επιτροπής προς τα κράτη μέλη για τον καθορισμό των κατευθυντηρίων γραμμών του εκσυγχρονισμού της βιομηχανίας κλωστοϋφαντουργικών προϊόντων - ειδών ένδυσης στην Πορτογαλία(1)[semigr ]

>Κείμενο μετά την ψηφοφορία στο ΕΚ>

(1) ΕΕ C 205 της 25.07.1994, σ. 121

(Τροπολογία 9)

Τέταρτη αιτιολογική σκέψη

>Αρχικό κείμενο>

ότι η αρμόδια για τον προϋπολογισμό αρχή συμφώνησε να εγγράψει τα χρηματοδοτικά μέσα που αφορούν το εν λόγω πρόγραμμα, σε ένα από τα κεφάλαια του προϋπολογισμού που υπάγεται στον τίτλο ΙΙΙ των δημοσιονομικών προοπτικών που επισυνάπτονται στην μεταξύ των θεσμικών οργάνων συναφθείσα συμφωνία της 29ης Οκτωβρίου 1993 σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού[semigr ]

>Κείμενο μετά την ψηφοφορία στο ΕΚ>

ότι η αρμόδια για τον προϋπολογισμό αρχή δέχθηκε να εγγράψει τα χρηματοδοτικά μέσα που αφορούν το εν λόγω πρόγραμμα, για ένα σύνολο 400 εκατ. Ecu, στη νέα θέση του προϋπολογισμού «Πρόγραμμα για τον εκσυγχρονισμό της βιομηχανία κλωστοϋφαντουργικών προϊόντων - ειδών ένδυσης στη Πορτογαλία» η οποία περιλαμβάνεται σε νέο κεφάλαιο που υπάγεται στον τίτλο ΙΙΙ των δημοσιονομικών προοπτικών που επισυνάπτονται στην μεταξύ των θεσμικών οργάνων συναφθείσα συμφωνία της 29ης Οκτωβρίου 1993 σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού[semigr ]

(Τροπολογία 10)

Πέμπτη αιτιολογική σκέψη

>Αρχικό κείμενο>

ότι θα πρέπει να καθορισθούν οι διατάξεις που διέπουν τη χρησιμοποίηση των εν λόγω πόρων,

>Κείμενο μετά την ψηφοφορία στο ΕΚ>

υπογραμμίζοντας ότι η Επιτροπή παρουσίασε, με βάση τις διατάξεις των παραγράφων 1 και 3 του άρθρου 3 του ισχύοντος δημοσιονομικού κανονισμού, το δημοσιονομικό δελτίο που περιλαμβάνει το προβλεπόμενο χρονοδιάγραμμα των ετήσιων αναγκών για τη διάρκεια του προγράμματος αυτού[semigr ]

(Τροπολογία 11)

Έκτη αιτιολογική σκέψη

>Αρχικό κείμενο>

ότι για να απλοποιηθεί η διαχείριση των εν λόγω πόρων, η οποία θα έπρεπε να ανατεθεί στην Επιτροπή, και για να εξασφαλιστεί η συνέπεια σε σχέση με άλλες διαρθρωτικές παρεμβάσεις της Κοινότητας, η Επιτροπή θα εφαρμόσει τις κατάλληλες διατάξες που διέπουν τα διαρθρωτικά ταμεία και ιδίως εκείνες των κανονισμών (ΕΟΚ) 2052/88 (ΕΟΚ), 4253/88 (ΕΟΚ), 4255/88 (ΕΟΚ), 1866/90 (ΕΟΚ), όπως τροποποιήθηκαν από τους κανονισμούς 2081/93 (ΕΟΚ), 2082/93 (ΕΟΚ), 2084/93 (ΕΟΚ) και 2745/94 (ΕΟΚ)[semigr ]

>Κείμενο μετά την ψηφοφορία στο ΕΚ>

ότι για να απλοποιηθεί η διαχείριση των εν λόγω πόρων, η οποία θα έπρεπε να ανατεθεί στην Επιτροπή, και για να εξασφαλιστεί η συνέπεια σε σχέση με άλλες διαρθρωτικές παρεμβάσεις της Κοινότητας, η Επιτροπή θα εφαρμόσει κατ' αναλογίαν τις κατάλληλες διατάξες που διέπουν τα διαρθρωτικά ταμεία και ιδίως εκείνες των κανονισμών (ΕΟΚ) 2052/88 (ΕΟΚ), 4253/88 (ΕΟΚ), 4255/88 (ΕΟΚ), 1866/90 (ΕΟΚ), όπως τροποποιήθηκαν από τους κανονισμούς 2081/93 (ΕΟΚ), 2082/93 (ΕΟΚ), 2084/93 (ΕΟΚ) και 2745/94 (ΕΟΚ)[semigr ]

(Τροπολογία 12)

Άρθρο 2

>Αρχικό κείμενο>

Τα επιλέξιμα μέτρα, οι συνθήκες χορήγησης της κοινοτικής ενίσχυσης καθώς και οι διατάξεις εφαρμογής είναι εκείνες που περιλαμβάνονται στην ανακοίνωση 94/C/180/04 της 9

Επιτροπής.

>Κείμενο μετά την ψηφοφορία στο ΕΚ>

Τα επιλέξιμα μέτρα, οι συνθήκες χορήγησης της κοινοτικής ενίσχυσης καθώς και οι διατάξεις εφαρμογής είναι εκείνες που περιλαμβάνονται στο Παράρτημα.

(Τροπολογία 13)

Άρθρο 3

>Αρχικό κείμενο>

Το ειδικό πρόγραμμα «πορτογαλική κλωστοϋφαντουργία» αποτελεί το αντικείμενο από κοινού χρηματοδότησης του κράτους μέλους και της Κοινότητας. Η συνολική κοινοτική συμμετοχή στο εν λόγω πρόγραμμα ανέρχεται σε 400 εκατ. Ecu σε τιμές του 1994.Θα καταστεί επίσης δυνατό να συναφθούν δάνεια από την Ευρωπαϊκή Τράπεζα Επενδύσεων. Για να διευκολυνθεί το εν λόγω είδος χρηματοδότησης, οι πορτογαλικές επιχειρήσεις θα δύνανται να τυγχάνουν επιδοτήσεων επιτοκίων των οποίων η χρηματοδότηση θα εξασφαλισθεί, μέχρι ποσού ύψους 100 εκατ. Ecu, με ανάληψη επί της συνολικής χρηματοδότησης που προβλέπεται για την εν λόγω ενέργεια.

>Κείμενο μετά την ψηφοφορία στο ΕΚ>

Το ειδικό πρόγραμμα «πορτογαλική κλωστοϋφαντουργία» αποτελεί το αντικείμενο από κοινού χρηματοδότησης του κράτους μέλους και της Κοινότητας. Η συνολική κοινοτική συμμετοχή στο εν λόγω πρόγραμμα ανέρχεται σε 400 εκατ. Ecu σε τιμές του 1994.Το εν λόγω ποσό αποτελεί σημείο αναφοράς για την αρμόδια επί του προϋπολογισμού αρχή στο πλαίσιο της ετήσιας διαδικασίας έγκρισης του προϋπολογισμού.

Οι πορτογαλικές επιχειρήσεις θα μπορούν να επωφεληθούν των επιδοτήσεων επιτοκίου σε δάνεια που χορηγούνται από την Ευρωπαϊκή Τράπεζα Επενδύσεων ή άλλους χρηματοδοτικούς οργανισμούς, με αφαίρεση από τη χρηματοδότηση που προβλέπεται στην προηγούμενη παράγραφο, ποσού ύψους 100 εκατ. Ecu συνολικά.

Κάθε χρόνο, το δημοσιονομικό δελτίο, το οποίο ενημερώνεται σε συνάρτηση με τις αποφάσεις της αρμόδιας αρχής του προϋπολογισμού και της κατάστασης εκτέλεσης των εγκριθεισών πιστώσεων, ανακοινώνεται στην αρμόδια αρχή του προϋπολογισμού συγχρόνως με το προσχέδιο του προϋπολογισμού.

(Τροπολογία 14)

Άρθρο 3α (νέο)

>Κείμενο μετά την ψηφοφορία στο ΕΚ>

Η χορήγηση των κοινοτικών ενισχύσεων αφορά δράσεις που απαιτούνται για την προώθηση της παραγωγικότητας, της προστιθέμενης αξίας και της διατήρησης του επιπέδου απασχόλησης της πορτογαλικής κλωστοϋφαντουργικής βιομηχανίας μπροστά στις απαιτήσεις της διεθνούς κατάστασης.

(Τροπολογία 15)

Άρθρο 4

>Αρχικό κείμενο>

Εφαρμόζονται οι κανονιστικές διατάξεις που διέπουν τα διαρθρωτικά ταμεία και ιδίως εκείνες που αφορούν τα ποσοστά παρέμβασης, την επιλεξιμότητα των δαπανών, την παρακολούθηση, την αξιολόγηση, τη δημοσιονομική εκτέλεση και τον δημοσιονομικό έλεγχο καθώς και την τιμαριθμική αναπροσαρμογή.

>Κείμενο μετά την ψηφοφορία στο ΕΚ>

Εφαρμόζονται κατ' αναλογία οι κανονιστικές διατάξεις που διέπουν τα διαρθρωτικά ταμεία και ιδίως εκείνες που αφορούν την αρχή της συνεργασίας με τις περιφερειακές και τοπικές αρχές και με τους κοινωνικούς εταίρους καθώς επίσης τα ποσοστά παρέμβασης, την επιλεξιμότητα των δαπανών, την παρακολούθηση, την αξιολόγηση, τη δημοσιονομική εκτέλεση και τον δημοσιονομικό έλεγχο καθώς και την τιμαριθμική αναπροσαρμογή.

(Τροπολογία 16)

Άρθρο 4α (νέο)

>Κείμενο μετά την ψηφοφορία στο ΕΚ>

Η Επιτροπή υποβάλλει στο Ευρωπαϊκό Κοινοβούλιο, στο Συμβούλιο, στην Οικονομική και Κοινωνική Επιτροπή και στην Επιτροπή των Περιφερειών, το αργότερο έως τις 31 Δεκεμβρίου 1997, έκθεση σχετικά με την εφαρμογή του παρόντος κανονισμού και το 1999 έκθεση γενικής αξιολόγησης.

(Τροπολογίες 19 και 17)

Παράρτημα (νέο)

>Κείμενο μετά την ψηφοφορία στο ΕΚ>

ΔΙΑΤΑΞΕΙΣ ΕΦΑΡΜΟΓΗΣ

1. Με βάση τον παρόντα κανονισμό, η παροχή κοινοτικής συνδρομής, εξαρτάται από την έγκριση, από την Επιτροπή μιας στρατηγικής προσαρμογής της βιομηχανίας κλωστοϋφαντουργίας-ένδυσης κατά την περίοδο 1994-1999 που έχουν υποβάλει οι πορτογαλικές αρχές. Παράλληλα με τη στρατηγική αυτή καθορίζονται τα μέτρα πλαισίωσης των ενισχύσεων στις επιχειρήσεις.

>Κείμενο μετά την ψηφοφορία στο ΕΚ>

Επιλέξιμα μέτρα

2. Τα μέτρα αυτά αφορούν τις επιχειρήσεις του τομέα κλωστοϋφαντουργίας-ένδυσης που βρίσκονται επί του παρόντος στο πορτογαλικό έδαφος. Το πρόγραμμα που έχουν υποβάλει οι πορτογαλικές αρχές πρέπει να περιλαμβάνει ένα ισορροπημένο σύνολο μέτρων, συνεπών προς το γενικό πλαίσιο περιφερειακής ανάπτυξης της Πορτογαλίας και προς τη στρατηγική συνολικής προσαρμογής του τομέα κλωστοϋφαντουργίας- ένδυσης, που προορίζονται για την προετοιμασία και υλοποίηση μεμονωμένων σχεδίων εκσυγχρονισμού των επιχειρήσεων του τομέα αυτού, για την ανάπτυξη συνεργασίας μεταξύ των επιχειρήσεων καθώς και για τη βελτίωση των διαθέσιμων υπηρεσιών.

>Κείμενο μετά την ψηφοφορία στο ΕΚ>

Τα επιλέξιμα μέτρα μπορούν να αφορούν:

α) την ενίσχυση για τη χρηματοδότηση εξωτερικών πραγματογνωμοσυνών που πρόκειται να βοηθήσουν τις επιχειρήσεις στην προετοιμασία των σχεδίων εκσυχρονισμού και μετατροπής τους και στη βελτίωση της τεχνογνωσίας όσον αφορά, για παράδειγμα, τον σχεδιασμό, την πολιτική ποιότητας, τη σύλληψη και την παραγωγή με τη βοήθεια ηλεκτρονικών υπολογιστών, την εμπορία, την εσωτερική οργάνωση των επιχειρήσεων, την υγεία και ασφάλεια των εργαζομένων και την προστασία του περιβάλλοντος[semigr ]

>Κείμενο μετά την ψηφοφορία στο ΕΚ>

β) τη μετατροπή και τον αναπροσανατολισμό του προσωπικού που απειλείται από την ανεργία ή είναι ήδη άνεργο, μέσω ενεργειών επαγγελματικής κατάρτισης που συνδέονται με την προετοιμασία και την εκτέλεση των σχεδίων εκσυγχρονισμού[semigr ]

>Κείμενο μετά την ψηφοφορία στο ΕΚ>

γ) για τις μικρομεσαίες επιχειρήσεις (ΜΜΕ) που διαθέτουν σχέδιο εκσυγχρονισμού ή αναπροσανατολισμού επινοηθέν με τη βοήθεια εξωτερικών εμπειρογνωμόνων, μία προσωρινή συνεισφορά για τη χρηματοδότηση του μισθού των μηχανικών, των τεχνικών ή διοικητικών στελεχών που έχουν προσληφθεί για τις δραστηριότητες αυτές[semigr ]

>Κείμενο μετά την ψηφοφορία στο ΕΚ>

δ) τη χρηματοδότηση σχεδίων εκσυγχρονισμού των επιχειρήσεων, είτε πρόκειται για μη υλικές επενδύσεις, βελτίωσης της τεχνογνωσίας, είτε για υλικές επενδύσεις, συμπεριλαμβανομένου του εξοπλισμού που προορίζεται κατευθείαν για την παραγωγή.

>Κείμενο μετά την ψηφοφορία στο ΕΚ>

Οι επενδύσεις σε εξοπλισμό που προορίζονται για την παραγωγή ενθαρρύνονται μόνο με την πρόσβαση των επιχειρήσεων στα επιχειρηματικά κεφάλαια, σε δάνεια της ΕΤΕ που συνοδεύονται από επιδοτήσεις επιτοκίου, καθώς και στα Ταμεία Εγγυήσεως[semigr ]

>Κείμενο μετά την ψηφοφορία στο ΕΚ>

ε) τη σύσταση, προς όφελος του τομέα κλωστοϋφαντουργίας-ένδυσης, ομάδων αναζωογόνησης και παροχής συμβουλών που αναλαμβάνουν να ευαισθητοποιήσουν τις επιχειρήσεις για την ανάγκη βελτίωσης της τεχνογνωσίας και να τις βοηθήσουν να αναπτύξουν τη συνεργασία μεταξύ τους καθώς και με τους προμηθευτές και τους πελάτες τους[semigr ]

>Κείμενο μετά την ψηφοφορία στο ΕΚ>

στ) την ενίσχυση για την προσαρμογή των επιχειρήσεων κλωστοϋφαντουργίας-ένδυσης, στις περιβαλλοντικές προδιαγραφές που ισχύουν στην Κοινότητα, με στόχο τον περιορισμό της ρύπανσης που προκαλούν οι επιχειρήσεις αυτές μέσω της διευκόλυνσης της επεξεργασίας και ανακύκλωσης των λυμάτων και βιομηχανικών αποβλήτων και μέσω της τεχνικής βοήθειας που απαιτείται για τη δημιουργία λιγότερο ρυπογόνων διαδικασιών παραγωγής ή συντήρησης.

>Κείμενο μετά την ψηφοφορία στο ΕΚ>

Προϋποθέσεις για την παροχή της κοινοτικής ενίσχυσης

3. Για τη λήψη κάθε αποφάσεως χρηματοδότησης των σχεδίων εκσυγχρονισμού των επιχειρήσεων, οι πορτογαλικές αρχές που έχουν αναλάβει την πλαισίωση των ενισχύσεων πρέπει να επαληθεύσουν τη συνοχή των σχεδίων αυτών με τη συνολική στρατηγική προσαρμογής που έχουν συμφωνήσει με την Επιτροπή και να φροντίζουν ώστε η παροχή της ενίσχυσης να εξαρτάται από την τήρηση του σχεδίου που έχει συμφωνηθεί. Οι διατάξεις όσον αφορά την εξέταση των αιτήσεων για παροχή ενίσχυσης, την παρακολούθηση της εφαρμογής των σχεδίων προσαρμογής και τις κυρώσεις που εφαρμόζονται σε περίπτωση κατά την οποία δεν τηρούνται οι προϋποθέσεις για την παροχή ενίσχυσης, καθορίζονται, κατόπιν κοινής συμφωνίας, από τις πορτογαλικές αρχές και την Επιτροπή των Ευρωπαϊκών Κοινοτήτων.

>Κείμενο μετά την ψηφοφορία στο ΕΚ>

Τα επενδυτικά σχέδια που χρηματοδοτούνται δυνάμει της πρωτοβουλίας αυτής εντάσσονται στο πλαίσιο οριζοντίων καθεστώτων ενίσχυσης που υπάρχουν στην Πορτογαλία. Έτσι, τα σχέδια αυτά μπορούν να πληρούν τα κριτήρια επιλεξιμότητας που προβλέπονται στα εν λόγω καθεστώτα. Δεν θεσπίζεται, επομένως, ειδικό καθεστώς ενίσχυσης για τον τομέα κλωστοϋφαντουργίας-ένδυσης.

>Κείμενο μετά την ψηφοφορία στο ΕΚ>

Οι επιχειρήσεις που τυγχάνουν ενισχύσεως πρέπει να αποδείξουν ότι τηρούν την εθνική νομοθεσία όσον αφορά τις συνθήκες εργασίας.

>Κείμενο μετά την ψηφοφορία στο ΕΚ>

Συνεισφορά της Κοινότητας στη χρηματοδότηση του προγράμματος

4. Το επιχειρησιακό πρόγραμμα κλωστοϋφαντουργίας για την Πορτογαλία απετέλεσε αντικείμενο κοινής χρηματοδότησης εκ μέρους του κράτους μέλους και της Κοινότητας. Η κοινοτική συνολική συνεισφορά στην πρωτοβουλία αυτή για την περίοδο 1994-1999 ανέρχεται σε 400 εκατ. Ecu, στα οποία μπορούν επίσης να προστεθούν δάνεια της Ευρωπαϊκής Τράπεζας Επενδύσεων. Για να διευκολυνθεί αυτή η μορφή χρηματοδότησης, οι πορτογαλικές επιχειρήσεις μπορούν να λάβουν επιδοτήσεις επιτοκίου, των οποίων η χρηματοδότηση εξασφαλίζεται μέχρι ποσού 100 εκατ. Ecu από το κονδύλιο που προβλέπεται για το πρόγραμμα αυτό.

>Κείμενο μετά την ψηφοφορία στο ΕΚ>

Εφαρμογή

5. Η Πορτογαλία υποβάλλει λεπτομερή πρόταση επιχειρησιακού προγράμματος εντός τεσσάρων μηνών από τη δημοσίευση του παρόντος κανονισμού στην Επίσημη Εφημερίδα των Ευρωπαϊκών Κοινοτήτων. Η Επιτροπή των Ευρωπαϊκών Κοινοτήτων δεν λαμβάνει υπόψη τις προτάσεις που θα υποβληθούν μετά την ημερομηνία αυτή.

>Κείμενο μετά την ψηφοφορία στο ΕΚ>

Κάθε έξι μήνες, η Επιτροπή και οι πορτογαλικές αρχές προσκομίζουν στοιχεία για την τήρηση της συμφωνηθείσας συνολικής στρατηγικής με την Επιτροπή, στο πλαίσιο της αντίστοιχης επιτροπής παρακολούθησης, βάσει εκθέσεων όσον αφορά την εξέλιξη του προγράμματος και, εφόσον χρειαστεί, ανεξαρτήτων αξιολογήσεων.

>Κείμενο μετά την ψηφοφορία στο ΕΚ>

Οι περιφερειακές και τοπικές αρχές, καθώς και οι κοινωνικοί εταίροι θα πρέπει να συμμετέχουν στην προετοιμασία και στην υλοποίηση του επιχειρησιακού προγράμματος, κυρίως με τη συμμετοχή εκπροσώπων τους στην επιτροπή παρακολούθησης.

>Κείμενο μετά την ψηφοφορία στο ΕΚ>

Οι προτάσεις πρέπει να περιλαμβάνουν αξιολόγηση της κατάστασης και να υποδεικνύουν τους στόχους που πρέπει να επιτευχθούν. Πρέπει, επίσης, να περιλαμβάνουν χρονοδιάγραμμα, κριτήρια και διαδικασίες για την εφαρμογή, την παρακολούθηση και την αξιολόγηση. Κατά τη διάρκεια και στο τέλος της περιόδου σχεδιασμού, η Επιτροπή αξιολογεί, σε συνεργασία με τα κράτη μέλη, τα αποτελέσματα των υποβληθέντων προγραμμάτων. Το Ευρωπαϊκό Κοινοβούλιο, η Επιτροπή Διαχείρισης κοινοτικών πρωτοβουλιών και οι επιτροπές παρακολούθησης ενημερώνονται σχετικά με τα αποτελέσματα των εν λόγω αξιολογήσεων και τα μέτρα που εγκρίνονται με βάση τα αποτελέσματα αυτά.

Ψήφισμα νομοθετικού περιεχομένου που περιέχει τη γνωμοδότηση του Ευρωπαϊκού Κοινοβουλίου σχετικά με την πρόταση κανονισμού του Συμβουλίου όσον αφορά τη χορήγηση χρηματοδοτικής συνδρομής υπέρ της Πορτογαλίας για την εφαρμογή ειδικού προγράμματος εκσυγχρονισμού της βιομηχανίας κλωστοϋφαντουργικών προϊόντων - ειδών ένδυσης (CΟΜ(94)0562 - C4-0014/95 - 94/0280(CNS)).

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (CΟΜ(94)0562 - 94/0280(CNS)) ((ΕΕ C 373 της 29.12.1994, σ. 14)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 130 Β της Συνθήκης ΕΚ (C4-0014/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Περιφερειακής Πολιτικής και τις γνωμοδοτήσεις της Επιτροπής Προϋπολογισμών και της Επιτροπής Οικονομικής, Νομισματικής και Βιομηχανικής Πολιτικής (Α4-0043/95),

1. εγκρίνει την πρόταση της Επιτροπής με τις τροποποιήσεις που επέφερε το Κοινοβούλιο[semigr ]

2. ζητεί να κληθεί εκ νέου να γνωμοδοτήσει από το Συμβούλιο σε περίπτωση που το τελευταίο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

3. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.